
Vine războiul! Comanda Armatei Române, cedată trupelor străine 


România se pregătește pentru intrarea în război. Toate măsurile luate până 
acum, culminând cu o nouă lege a Apărării naţionale, ne îndreaptă într-o singură 
direcție. Mai grav este că proiectul de lege inițiat de MApN oficializează cedarea 
conducerii Armatei Române către trupele străine, care s-au înmulţit alarmant pe 


..A 


teritoriul ţării în ultima perioadă. O veste proastă vine și pentru polițiști, în 


sensul că MAI se militarizează la declararea stării de asediu, mobilizare sau 
război. 


Mai întâi a apărut pregătirea spitalelor de război, urmată de stoparea demisiilor din 
Armată prin transformarea soldaţilor în subofițeri, de urgentarea construirii spitalelor 
militare politraumă și de acordarea unor restanţe salariale polițiștilor, la care nici nu mai 
sperau. 


Ultimul indiciu al pregătirii de război a României este și cel mai izbitor, dat fiind faptul că 
MApN a elaborat, brusc, un proiect al Legii Apărării naţionale a României, pe motiv că 


trebuie să adaptăm legislația, că am intrat în NATO și în UE. 


În proiectul de lege se prevede că, în cadrul misiunilor și operaţiilor desfășurate împreună 
cu forţele aliate sau de coaliție, Ministerul Apărării Naţionale, prin Statul Major al Armatei, 
poate transfera comanda operaţională sau controlul operațional al forțelor puse la 
dispoziție, la nivel operativ sau tactic, comandantului aliat sau de coaliție care conduce 
misiunea sau operația respectivă sau primește comanda operațională sau controlul 
operațional al forțelor străine, în condiţiile prevăzute în transferul de autoritate, care se 
realizează conform procedurilor stabilite în baza tratatelor la care România este parte. 


"Pocedurile și condiţiile pentru transferul de autoritate se stabilesc prin hotărâre a 
Consiliului Suprem de Apărare a Țării. În situațiile manifestării riscurilor și amenințărilor 
militare, constatate de Consiliul Suprem de Apărare a Ţării, poate fi ridicată gradual 
capacitatea de luptă operaţională a forțelor destinate apărării constituite pe timp de 
pace”, se arată în proiectul legislativ. 


Poliţia se militarizează 


Pentru asigurarea conducerii unitare, pe timpul stării de asediu, al stării de mobilizare sau 
a stării de război, în fiecare județ și în municipiul București se va înfiinţa, prin hotărâre a 
Consiliului Suprem de Apărare a Ţării, funcția de comandant militar. 


Potrivit proiectului de act normativ, forțele destinate apărării se compun din forţele 
armate, în care intră Armata Română, Jandarmeria, SRI, DGPI a MAI, SPP și STS, și 
forțele de protecție, formate din Poliția Română, Poliția de Frontieră, IGSU, Inspectoratul 
General pentru Imigrări, Inspectoratul General de Aviație a MAI și Administrația Naţională 
a Penitenciarelor. Pe timpul stării de asediu, al stării de mobilizare și al stării de război, 
forțele de protecție din MAI, încadrate ca funționari publici cu statut special, se 
miliarizează. 


"Militarizarea structurilor MAI la starea de asediu, mobilizare sau război va genera o serie 
de avantaje operaționale esențiale în ceea ce privește crearea unei imagini strategice 
integrate, capacitatea de coordonare a forțelor și de planificare a acţiunilor. Totodată, va 
crește capacitatea de integrare a forțelor MAI, în cadrul dispozitivelor constituite în 
interiorul teritoriului naţiuonal și va asigura un grad ridicat de interoperabilitate și 
complementaritate a acțiunilor în raport cu forțele militare, pe timpul diferitelor misiuni de 
asigurare a securităţii și protecției populaţiei”, se precizează în nota de fundamentare a 
proiectului. 


Vine hibridul 


Conform proiectului legislativ, Parlamentul României va aproba angajarea unor capabilități 
militare și nonmilitare pe teritoriul statului român sau în afara acestuia, pentru 
contracararea amenințărilor hibride, la propunerea președintelui României, după 
consultarea Consiliului Suprem de Apărarea Țării. Președintele poate dispune, la 
propunerea prim-ministrului, măsurile necesare pentru protejarea cetățenilor români 
aflați în pericol în afara teritoriului naţional. “Transformările mediului global de securitate 
sunt caracterizate de accentuarea interdependenţelor și impredictibilităților, precum și de 
dificultatea de a delimita riscurile și amenințările de tip clasic de cele hibride. Adoptarea 
legii este necesară și din perspectiva armonizării cadrului normativ incident domeniului 


apărării, precum și din necesitatea abordării apărării naţionale în contextul apărării 
colective în cadrul Alianței Nord-Atlantice și a Politicii de Securitate și Apărare Comună a 
Uniunii Europene”, susține MApN. 

